Barselsdagpengene følger satserne for de almindelige dagpenge. I 2021 betyder det, at du som lønmodtager højest kan få 4.460 kr. i barselsdagpenge pr. uge før skat. Du skal som lønmodtager opfylde det såkaldte beskæftigelseskrav for at have ret til barselsdagpenge. Det kræver, at du som lønmodtager:  har været på arbejdsmarkedet senest dagen før orlovens start inden for de seneste 4 hele måneder før orlovens start har haft 160 timers arbejde har haft mindst 40 timers arbejde om måneden i mindst 3 af de 4 måneder Barselsdagpengesatsen beregnes på baggrund af, hvor mange timer du holder orlov om ugen (ved orlov på fuld tid svarer det til den ugentlige arbejdstid), og hvor høj timelønnen er. Den maksimale timeløn, der kan dækkes ind af barselsdagpengene, er 120,54 kr. før skat. Det svarer nemlig til 4.460 kr. delt med 37 timer. Har du en timeløn, der ligger under 120,54 kr. før skat, får du altså mindre end 4.460 kr. pr. uge.  Det er Udbetaling Danmark, du som lønmodtager får dine barselsdagpenge fra, og de bliver udbetalt den sidste torsdag i måneden. Du kan finde de præcise perioder og datoer for udbetaling i 2021 på borger.dk.